oktatAspolitikai megfontolasok 

M in6seg es ertekeles - e ket temaa hetvenes evek kozepe ota a legtobb 
fejlett orszagban folyamatosan az allami oktataspolitika figyelmenek elo- 
tereben van. Az azota eltelt idoszakban az oktatas ertekelese es minosege- 
nek javitasa rovidebb vagy hosszabb idoszakokra tobb orszagban kiemelt oktataspo- 
litikai priori tassa valt. Ez egyfajta korszakvaltast jelenrett a korabbi idoszakhoz ke- 
pest, amikor afigyelem elsosorban az eselyek egyenlosegenek biztositasara, az oktatas 
demokratizalasara es kiterjesztesere iranyult. 

Ez a valtas resze volt egy sokfele okra visszavezetheto atfogo valtozasnak, amelyrol 
itt most reszletesen nem szolunk . 1 Okai kozill csupan egyet emeliink ki: a masodik 
vilaghaborut koveto idoszak toretlen gazdasagi novekedesenek megtorpanasat es a 
korabbi koltsegvetesi bosegnek a megszuntet. Ez a valtozas Europa nyugati feleben 
resze volt annak a nagyobb politikai atrendezodesnek, amelynek eredmenyekeppen 
szamos orszagban konzervativdiberalis orientacio lepett a korabbi baloldali orienta- 
cio helyebe. 

A koltsegvetesi szigor hatasa nemcsak abban erzodott, hogy visszafogtak a forraso- 
kat, hanem abban is, hogy az allamok jobban kezdtek figyelni arra, vajon a szolgalta- 
tasok mit nyujtanak a rajuk forditott penzert. A y} value for money” meglehetosen 
direkt kovetelese ebben az idoszakban jelent a politikusok szotaraban, beleertve ebbe 
az oktataspolitikusokat is. Ez a valtas Europaban talan sehol nem volt olyan hataro- 
zott es kovetkezetes mint a valsag altal kiilonosen siijtott Egyesillt Kiralysagban, ahol 
az oktatas korabbi viszonyait a legkemenyebb biralat erte es ahol az uj orientacio 
jegyeben a nyolcvanas evtizedben valoban szinte mindent felforgattak. A biralat le- 
nyeget igy foglalhatjuk ossze: az oktatas tulsagosan a szolgaltatok — ertsd: a tanarok — 
ellenorzese alakerult, akiksajat hivatasbeli ertekeiket fontosabbnak tartjak a fogyasz- 
tok - ertsd: a tarsadalom kiilonbozo csoportjai, elsosorban szlilok es munkaltatok — 
igenyeinel . 2 A kozszolgaltatasok hatekonysaganak es eredmenyessegenek ertekelese, 


1 A valtozas reszletes bemutatasat es okainak elemzeset lasd a Vdltozdsok az enropai kdzoktatdsi rendszerek irdnyi- 
tdsdban c. tanulmanyban, amely Az oktatas jovoje es az europai kiluVas (Educatio, 1993, 77—98.) c. konyvben 
jelent meg. 

2 Lasd peldaul: Stuart Mad Lire, Education re-formed\ Hodder & Stoughton, London, 1989 


EDUCATIO 151V 9/3 HAlAS/. CAUOR: OKTATAS POLITIKAI MEGFONTOLASOK pp. 488-499. 



HALASZ GABOR! OKTATASPOLITIKAI MEGFONTOLASOK 


489 




az ezt szolgalo intezmenyi keretek es eszkozok megalkotasa es mukodtetese a nyolc- 
vanas evtizedben az egyik legfontosabb allami funkciova valt . 3 

Az oktatas minosegenek es ertekelesenek kerdese Europa keleti feleben joval ke- 
sobblett fontos oktataspolitikai tema. Az eselyegyenloseg vagy meltanyossag, a hate- 
konysdgvzgy minoseg es a szabadsag ]ol ismert triaszabol a politikai demokracia meg- 
teremtesenek idbszakaban szuksegkeppen a szabadsag keriilt eloterbe. A legfonto¬ 
sabb cel az iskolai oktatasnak a politikai gyamkodas alol valo felszabaditasa, a tana- 
rok es a helyi kozossegek autonomiajanak az ujraepitese lett, ami egyertelmuen ki- 
szorftotta ugy az eselyegyenlosegre, mint a szolgaltatasok hatekonysagara es minose- 
gere valo odafigyelest. A minoseg erteke ebben a regioban meg az ujjasziileto konzer- 
vativ oktataspolitikai gondolkodas szamara sem lett fontos ertek vagy legalabbis nem 
olyan ertelemben, ahogy a piac-orientalt liberalizmussal szovetkezo nyugat europai 
konzervativok szamara. Amfg ez utobbiak minoseg alatt egyertelmuen a szolgdltatds 
minoseget vagyis a szolgaltatas fogyasztoja altal erzekelt minoseget ertettek, a nemzeti 
es vallasi hagyomanyok felelesztesevel elfoglalt lcelet es kozep europai konzervativok 
szamara a minoseg gyakran csupan a regi szinonimajakent jelent meg. 

Utaltunk az eselyegyenloseg (vagy meltanyossag), a hatekonysag (vagy minoseg) es 
a szabadsag ertekeinek triaszara. Anelkiil, hogy e fogalmak ertelmezesebe itt most 
belemennenk, csak annyit jegyziink meg, hogy nemcsak a logika, hanem a tapaszta- 
lat is azt mutatja: olyan oktataspolitika, amely e harmat egy idoben probalna meg 
realizalni, nemigen lehetseges. A leggyakrabban a harom ertek kozlil ketto hivei hoz- 
nak letre torekeny szovetseget a harmadik elleneben, majd rovidesen egymas ellen 
fordulnak. Masfelol — legalabbis az erdekek szabad artikulalodasat engedo demokra- 
ciakban — az sem lehetseges, hogy a harom ertek koztil barmelyik hosszabb ideig 
mellozott legyen. Ebben az esetben ugyanis az emiatt erzett serelmek felerosodnek, es 
elobb vagy utobb utat tornek maguknak. Azert szukseges mindezt most itt hangsu- 
lyozni, mert latnunk kell, hogy a minoseg oktataspolitikai prioritassa emelkedese — 
es prioritaskent valo kezelesenek tartossaga — mogott milyen dinamika huzodik meg. 

Mindehhez csupan annyit kell meg hozzatenniink, hogy a minoseg fogalmanak 
atalakulasa, amelyet az elmult evtizedben megfigyelhettiink — errol a kovetkezo resz- 
ben lesz szo — mara atalakitotta e dinamikat. A kilencvenes evekre a minoseg bizto- 
sitasanalc es fejlesztesenek celjai olyan celokka valtak, amelyek kore konnyu oktatas¬ 
politikai konszenzust epiteni. Az e celok iranyaba tett lepesek ma mar sokkal kevesbe 
veszelyeztetik a masik ket alapveto cel teljesiileset, mint korabban. 


Mit is jelent a minoseg az oktatasban? 

Szo volt arrol, hogy az oktatas minoseget kozeppontba helyezo oktataspolitikai gon¬ 
dolkodas mogott meghuzodik egy olyan szemlelet, amely az oktatas szolgaltatas jelle- 
get hangsulyozza kulonosen fontos celnak tekintve a szolgaltatas igenybevevoinek az 
elegedettseget. Ez a fajta szemlelet nem egeszen ugy tekint az oktatasra es az iskolak- 


3 Maurice Kogan, Az uj ertekelo dllam, Educatio, 1993/3, 399-416 

ra, mint ahogy azt megszoktuk. Nem csupan a nemzeti es egyetemes kultura tovabb- 
adasat vagy a gyermekekben rejlo kepessegek kibontakoztatasat varja az iskolaktol, 
hanem azt is, hogy az iskola haszndloja , maskeppen mondva a fogyaszto elegedett 
legyen. Hagyomanyos szemleletiinket elso hallasra szinte biztos, hogy sokkolja az, ha 
az iskolaval kapcsoltban valaki fogyasztoi elegedettsegrol beszel. Akik azonban ezt 
hangsulyozzak, joggal mondjak: gondoljuk csak meg: vajon van-e olyan eleme a fo¬ 
gyasztoi igenyeknek, amit mi magunk nem tartunk fontosnak. Mit is var az iskolatol 
a fogyaszto, peldaul a sziilo? Azt, hogy a gyermeke orommel menjen oda, azt hogy 
szellemben, testben es lelekben, erkolcsben es (zlesben gyarapodva lepjen ki onnan es 
hasonlokat. A fogyaszto nem var mast, mint amit a pedagogia hivatasos muveloi 
maguk is fontosnak tartanak. Ezert ha modot adunk arra, hogy igenyeit megfogal- 
mazza es ervenyesitse, nagy hatekonysagu eszkozt allitunk azon celok szolgalataba, 
amelyeket mi is el szeretnenk erni. 

Azok szamara, akik mindezt vegiggondoltak, eppenseggel az tunik abszurditasnak, 
hogy mikozben minden szolgaltatassal kapcsolatban alapveto igenyiink annak mino- 
sege, hogyan lehetseges az, hogy az iskolakkal kapcsolatban ez oly keves figyelmet 
leap. Az allami oktataspolitika szamara mindebben a legnagyobb kihivast azt jelenti, 
hogy minoseg alatt vegiil is nem mindenki ugyanazt erti, azaz egymassal konkuralo 
minosegfogalmak lehetnek. Valojaban persze nem olyan nehez ezt athidalni, hiszen 
konnyen megtalalhatok azok a kozos pontok, amelyekben mindenki egyet tud erte- 
ni. Az egyik ilyen peldaul az, hogy a minoseget - barmi is legyen az - fontosnak kell 
tartani, azaz a hianyat bajnak kell tekinteni a megletet pedig jutalmazni kell. A ker- 
des nem az, hogy peldaul a termeszettudomanyos ismeretek hatekony atadasa vagy a 
kooperativitas sikeres fejlesztese jellemzi-e inkabb a minosegi oktatast, hanem sokkal 
inkabb az, vajon ezt vagy azt jol vagy rosszul (azaz odaadassal, eredmenyesen, onkor- 
rekeiora kepes modon stb.) csinaljak-e. A minoseg fogalma leegyszerusfto, de ez nem 
hatrany. Hatasa eppen ebben rejlik: a fogyaszto akkor is eleg megbfzhato modon el 
tudja donteni, vajon elegedett-e a szolgaltatassal, ha nem tudja megfogalmazni, hogy 
miert az. 

A minoseg fogalmarol gondolkodva nem keriilhetjuk meg nehany masik, olyan 
fogalomnak a koriiljarasat, amelyek a minosegorientalt oktataspolitika fogalomtara- 
ban kiemelt szerepet kapnak. A korabbiakban a minoseget a hatekonysaggal egyiitt 
emlitettiik, ami nem veletlen, hiszen a minosegert aggodok gyakran egy tabort alkot- 
nak azokkal, akik az oktatas hatekonyabba tetelet tekintik celjuknak. Aki e tema 
angol nyelvu szakirodalmat nyomon koveti, megfigyelheti, milyen nagy gondot for- 
dit mindenki arra, hogy a hatekonysag (efficiency) fogalmat vilagosan es kovetkeze- 
tesen megkiilonboztesse a hatasossag vagy eredmenyesseg (effectiveness) fogalmatol. 
Egy-egy iskola lehet eredmenyes, azaz letrehozhat elismeresre melto eredmenyeket 
ugy, hogy kozben igen rossz hatekonysaggal mukodik, azaz eredmenyeinek elerese- 
hez aranytalanul sok eroforrasra van sziiksege. Vagy fordftva, egy hatekony intez- 
meny nem feltetlenul hoz letre komoly eredmenyeket. 

A minoseget es eredmenyesseget kozeppontba allito oktataspolitikak kulonosen 
nagy figyelmet szentelnek az ertekeles es meres kerdesenek. A hazai szakmai kozgon- 

dolkodas, sot ma mar a teruletet erinto jogi szabalyozas is impozansan gazdag mo- 
don kozelfti meg az ertekeles es meres kerdeset. A pedagogia hagyomanyos megkoze- 
h'tesevel szemben, amely az ertekeles fogalmahoz altalaban a tanuloi teljesftmenyek 
ertekeleset rendelte hozza, ma mar szinte kozhellye valt, hogy az oktatasban nagyon 
sole dolgot lehet es kell ertekelni, es hogy az ertekelo funkeiot egy oktatasi rendszer- 
ben nagyon sokfele szereplo kell, hogy ellassa. Igy ertekelheto az iskola mint intez- 
meny, a tankonyvek, a tantervi programok, a pedagogus munka, az eroforrasok fel- 
hasznalasa vagy eppen az ertekelo funkcio ellatasa. A meres fogalma hasonlokeppen 
gazdagodott. Ezt ma mar esak kevesen korlatozzak a tanulmanyi teljesitmenyek me- 
resre, illetve a tanuloi szintu mereseket is egyre inkabb megprobaljak kiterjeszteni a 
tantargyakhoz nem kotheto altalanos kompetenciakra, az un. CCC (cross-curricular 
competencies) teriiletre. 

A minoseggel es az ertekelessel kapcsolatban feltetlen emlitest kell tenni a hozza - 
adott ertek egyre gyakrabban hasznalt fogalmarol, ami nemesak egeszen uj perspekti- 
vakat nyitott meg ezen a teriileten, de - es ez az, amire az elozo resz vegen utaltunk — 
az emlitett harom meghatarozo oktataspolitikai cel dinamikajat is atalakitotta. A 
minoseg-elvu politikak korabban tobbek kozott azert kerultek konfliktusba az esely- 
egyenloseget vagy meltanyossagot szorgalmazo politikakkal, mert a minoseg fogalma 
hagyomanyosan az elitoktatashoz kapcsolodott. Ma mar ez kevesbe van igy, hiszen 
nyilvanvalova valt, hogy a leszakadokkal, az iskolai kudarcot szenvedokkel vagy a 
devians gyerekkel foglalkozo iskolak eseteben eppolyan ertelmes felvetni a minoseg 
kerdeset, mint a hagyomanyos elitszektorban. Egyre tobb olyan iskola van, amely 
nemesak latvanyos eredmenyeket produkal az ilyen tanulokkal, de szervezeti muko- 
desenek egeszet nyilvanvaloan a minosegre es az eredmenyessegre valo torekves hatja 
at. A hozzaadott ertek fogalma es az ennek meresere iranyulo konkret probalkoza- 
sok 4 azt jelzik, hogy a minoseg politikaja ma mar a kevesbe sikeres tanulokkal fogla- 
kozo intezmenyi szektorok es az e mellett elkotelezett szakmai es tarsadalmi csopor- 
tok szamara is vonzo lehet. 

Valamennyi fogalom koziil persze tovabbra is a minosege marad a legnehezebben 
megragadhato. A minoseg fogalmanak a meghatarozasaval kapcsolatos nehezsegekre 
nehany ewel ezelott meggyozo modon hivta el a frgyelmet egy jelentes, amelyet az 
Europai Bizottsag felkeresere keszitett egy felsooktatasi szakertoi testtilet. 5 A jelentes 
Robert Pirsig A zen es a motorkerekpdr karbantdrtas muveszete cimiS, 1974-ben meg- 
jelent konyvenek hoset idezi, aki hiaba kereste a minoseg lenyeget, es amikor ugy 
yelte megtalalta, akkor megbolondult. A tanulsag ez: a minoseg lenyeget nines ertel- 


4 Last! peldaui a Strategies for the Assessment of School performance c.OECD tanulmanyt, amely 1994-ben keszult 
el a szervezet „Ami mukodik” (Whac works) munkaprogramjanak a kereteben; a fogalmat Magyarorszagon tob¬ 
bek kozott Setenyi Janos Irasai es eloadasai tettek ismertte (pi. A minoseg iskoldja: eUenorzes, ertekeles es biztosltds, 
in: Hatekonyseg es minoseg: a kilenevenes evek iskolaja, alapftvanyi es Maganiskolak Egyesulete, Budapest, 
1997, 103. o. 

5 Qiiality management and quality assurance in European Higher education - methods and mechanisms , Comission 
of the European Communities, Brussels, 1993 

me keresni, azt soha senki nem talalhatja meg. A lenyeg megragadasara torekvo esszen- 
cialista megkozelites helyett eelravezetobb nominalista modon kozeledni akerdeshez 
es elfogadni azt a meghatarozast, amelyet C. Ball 1995-ben megjelent Fittnes-s for 
Purpose cimu konyvehez vezetnek vissza. Eszerint a minoseg nem mas, mint a „cel- 
nak valo megfeleles”. Kerdes marad persze az, hogy a celt ki hatarozza meg. 

Ez a kerdes egy pillanatra visszavisz benniinket a fogyaszto fcgalmahoz, aki vegtil is 
a szolgaltatas eredmenyet osszeveti a cellak Az oktatas eseteben ugyanis egyaltalan 
nem magatol ertetodo, hogy kit is tekinttink fogyasztonak. Az eddigiekben elsosor- 
ban a szulore figyeltiink, 6 azonban csak egyike e szolgaltatas fogyasztoinak. Rajta 
fddvul masokat is figyelembe kell venniink: a munkaltatokat, a helyi kozossegeket, a 
tarsadalom egeszet vagy akar magat az allamot, sot termeszetesen a tanitas hivatassze- 
riien gyakorlo pedagogusokat is, akik mind-mind megfogalmazhatnak igenyeket az 
iskolaklcal szemben, es mind-mind kifejezesre juttathatjak elegedettsegiiket vagy ele- 
gedetlenseguket. A minoseg meghatarozasaban ezek mind egyszerre vesznek reszt, a 
^minoseg uralkodo definicioja valamennyiiiktol fiigg. Az is mondhatjuk: egy oktatasi 
rendszer annal inkabb kepes minoseget produkalni, minel diverzifikaltabb, azaz mi- 
nel tobb szereplo igenyeinek kepes megfelelni. Ha tehat a minoseg fogalmat meg 
akarjuk hatarozni, akkor a legjobb az, ha abbol indulunk ki, kik azok a szereplok, 
akiknek erdekeksegiik van a szolgaltatas minosegeben. 

A definicios kerdesek jelentoseget persze nem szabad lebecsulniink. Mindenkep- 
pen erdemes megkulonboztetnunk a minoseg szukebb szakmai-pedagogiai, es ta- 
gabb tarsadalmi vagy szervezeti ertelmezeset. A szukebb szakmai-pedagogiai ertel- 
mezesen beliil beszelhetiink tanulmanyi eredmenyekrol, aszocializacios folyamat ered- 
menyessegerol es hasonlokroL Ebben az ertelemben akkor jo az oktatas minosege, ha 
szakmai ertelemben eredmenyes. Emellett azonban gondolkodasunkban ott kell len- 
nie a tagabb ertelmezesnek is. Ezek koze tartozik a szolgaltatast igenybe vevok elege- 
dettsege. Emelle meg egy elemet mindenkeppen erdemes odatenni: a szervezeti ertel- 
mezds elemet. Szervezeti ertelemben a minoseg nem mas, mint a minoseggel valo 
torodesnek a szervezetben valo folyamatos jelenlete, vagyis a szervezeti mukodesnek 
az a jellemzoje, hogy a resztvevok folyamatosan minoseg-problemakat erzekelnek es 
ezekre folyamatosan reflektalnak. A minoseg ellentete ebben az ertelemben egyszeru- 
en a nem-torodes vagy az onelegiiltseg. 

A szukebb es tagabb ertelmezes kerdeset nemcsak a minoseg, hanem a minoseg 
biztosftasa fogalmaval kapcsolatban is fol kell tenniink. A hazai oktataspolitikaban 
mind uralkodobba valo szohasznalatban minosegbiztositason egyre inkabb azt. ertik, 
amikor egy-egy iskoldban kialaldtjak azokat a szervezeti mechanizmusokat, amelyek 
lehetove teszik a folyamatos odafigyelest a minosegre. Ebben az ertelemben a mino- 
segbiztositas egyertelmuen intezmenyi szintu, szervezeti folyamatokra utalo foga- 
lom. Valojaban persze beszelniink kell tagabb ertelemben is, azaz az oktatasi rendszer 
egesze - esetleg helyi rendszerek - szintjen is minosegbiztositasrol. Ebben az ertelem- 

ben a minosegbiztositas az oktatasi rendszer egy atfogo, altaldnos funkcioja (aminek 
az ellatasa egyebkent szinten tortenhet jo vagy rossz minosegben). 6 

Azok, akiknek az oktatas minosege valoban fontos, legjobb, ha gyanakvassal fo- 
gadnak minden olyan kijelentest es szandekot, amely dltalaban az oktatas minosege- 
roi szol vagy altalaban az oktatas minosegenek javitasara iranyul. Valojaban mindig 
fel kell tennunk a kerdest: vegiil is konkretan minek a minosegerol van szo. A mino- 
segproblemak kezelese ugyanis egeszen mas kell, hogy legyen az oktatatas kiilonbozo 
feladataitol vagy teriileteitol fuggoen. Ezert kiilonosen fontos, hogy sorra vegyiik 
mindazokat a feladatokat vagy teriileteket, amelyekkel kapcsolatban a minoseg es a 
minoseg biztositasanak kerdese felvetheto, es mindegyikkel kapcsolatban kiilon-ku- 
lon kell valaszokat kidolgoznunk. Olyan feladatokrol vagy teruletekrol van szo, mint 
peldaul a tanuloi munka, a tanari szakmai munka, az intezmenyek mukodese, az 
intezmenyfenntartok tevekenysege, a helyi rendszerek egesze, az oktatas orszagos rend- 
szere, a konkret tantervi programok, a tankonyvek, taneszkozok vagy akar a gazdal- 
kodas. Sokan hajlamosak a figyelmiiket ezek koziil csak egy-kettore leszukiteni, ho- 
lott ezek mindegyike kulon-kiilon komoly elemzest igenyel. Igy peldaul jellegzetes 
az, hogy azok, akik az intezmenyek ertekelesere helyezik a hangsulyt, gyakran megfe- 
ledkeznek arrol, hogy rossz tantervi programokkal vagy tankonyvekkel a legjobb is- 
kola sem tud minosegi munkat vegezni. De ugyanigy azok, akik a tantervi progra¬ 
mok es a tankonyvek minosegeert aggodnak, hajlamosak megfeledkezni arrol, hogy 
egy rosszul szervezett es vezetett iskolaban a legjobb programok es tankonyvek sem 
tudnak eredmenyt letrehozni. 

Vegiil nemcsak arrol kell gondolkodnunk, hogy minek a minosegerol beszeliink, 
hanem arrol is, hogy kik azok a szereplok , akik a minosegert tehetnek valamit: igy 
akar (el)ronthatjak, akar (meg)javithatjak. Ezzel kapcsolatban sem ritka gondolko- 
dasunkban az egyoldaliisag. Van, aki ezzel kapcsolatban csak az allami feladatokat 
latja, es nem veszi eszre, hogy mennyi minden megoldhato az intezmenyek vagy a 
fenntartok szintjen es milyen nagy hatasa lehet a fogyasztoi ellenorzesnek. De van- 
nak sokan olyanok is, akik mindent helyi szinten akarnanak megoldani, es megfeled- 
keznek azokrol az oriasi lehetosegekrol, amelyek az allami cselekvesben rejlenek. A 
kozoktatas valamennyi szintjenek es szereplojenek lehetseges szerepet vegig kell tehat 
gondolnunk, espedig valamennyi emlitett teriilettel kapcsolatban. Konnyen lehet 
ugyanis, hogy amig az egyik teriileten az egyik, a masik teriileten a masik szereplotol 
varhatunk pozitiv hatast. Peldaul a tankonyvek minosegenek javitasa valoszinuleg 
kevesse iskolai szintu feladat, ellenben a pedagogusok szalcmai fejleszteseben az intez- 
menyi szintu donteseknek is nagyon nagy szerepe lehet. E szerepet persze az intezme¬ 
nyek csak akkor tudjak betolteni, ha rendelkeznek nemcsak megfelelo felelosseggel, de 
megfelelo eszkozoklcel es erdekeltseggel annalc erdekeben, hogy cselekedjenek. 

6 Ebben az erteiemben esik szo minosegbiztositasrol peldaul abban az elemzesben, amely a Vilagbank Gazdasag- 
fejlesztesi Intezerenek az iranyitasa mellett or kozep es kelet-europai orszag reszvetelevel 1998-bau kesziilr (Ba- 
lazs, Halasz, Imre, Nagy, Moldovan: A korrndnyzati szintek kozotti felelosseg-megosztds es a kozoktatas, OKI, Buda¬ 
pest, 1998 - sokszorosicoct). 

Emlitest kell tenniink arrol is, hogy a minoseg mennyire merheto. Az elmult evti- 
zedben szamos orszagban tettek erofesziteseket un. minosegindikatorok kidolgoza- 
sara es alkalmazasara. Ezek persze altalaban csak a korabban emlitett tenyezok egyi- 
kere vagy masikara terjednek ki. Kiilonosen jelentosek azok a kezdemenyezesek, 
amelyek az intezmenyi szintu indikatorok kifejlesztesre iranyultak. 7 E kezdemenye¬ 
zesek szinte minden esetben tulleptek az egyszeru minosegertekelesen a minosegfej - 
lesztesv&gy iskolafejlesztes ( school improvement ) pozitiv iranyaba. A kidolgozott indi¬ 
katorok mara bekeriiltek az oktatasiigyi ertekeles 
ban folyamatosan alkalmazzak oket. 8 

Rendkivul nagy elorelepes tortent az oktatasi rendszerek egeszenek ertekeleset le- 
hetove tevo indikatorok kidolgozasaban es alkalmazasaban az OECD un. INES 
{Indicators of Education Systems) programjaban, amelynek eredmenyei az evente meg- 
jeleno es Magyarorszagon is gyakran idezett Education at a Glance c. kiadvanyban 
olvashatok. Az INES program egyik legfontosabb celja ujabb es ujabb indikatorok 
kidolgozasa elsosorban azzal a cellal, hogy az oktataspolitikai donteshozatalt segitsek. 


atfogo eszkoztarasba es a gyakorlat- 


A minoseget prioritaskent kezelo oktataspolitika 

A minoseg biztositasat es fejleszteset kozeppontba helyezo oktataspolitika iranti igeny 
az elmult evekben folyamatosan erosodott a magyar kozoktatasban. 9 Egy ilyen poli- 
tika koherens formaba oltesenek lehetosege azonban csak a kilencvenes evtized vege- 
re teremtodott meg. E politika egyik legfontosabb eleme egy olyan allami fejlesztesi 
program megalkotasa lehet, amelynek keretei kozott fokozatosan kiepithetok mind- 
azok a mechanizmusok, amelyek az oktatasi rendszer egeszeben es az oktatas vala- 
mennyi funkciojaval kapcsolatban biztositani tudjak a minoseg megletet es allando 
javitasat. E programhoz megfelelo eroforrasokat, valamint a tervezes, a vegrehajtas es 
a monitorozas megfelelo formait szukseges tarsftani. A minoseg biztositasat celzo 
oktataspolitika termeszetesen masfajta logikaval - peldaul fejlesztesi elemeket nem 
vagy alig tartalmazo jogi-igazgatasi keretek kozott - is elkepzelheto, ebben az esetben 
azonban ketseges, vajon elvezet-e a kivant celhoz. 

Az egyik kiindulasi pont, amire egy ilyen fejlesztesi programot epithetunk — ezt 
nem gyozztik ujra meg ujra hangsulyozni a kozoktatas mindazon elemeinek szam- 
bavetele, amelyekkel kapcsolatban a minoseg es a minosegbiztositas igenye megfo- 


7 Ezek atcekinceseliez lasd peldaul a mar idezett Strategies for the Assessment ofSchool performance c.OECD tanul- 
manyt valamint kiilonosen a Measuring the Quality of Schools c. OECD kiadvanyt (Paris, 1995) 

8 Lasd peldaul az angol Office for Standards in Education (OFSTED) altal megjelentetett Guidance on the 
inspection of Secondary School c. kiadvanyt, amely az iskolaertekelest piaci alapon vegzo iskola-feliigyelok mun- 
kajat szabalyozza. 

9 Olyan esemenyek jeleztek ezt, mint az evente megrendezett szegedi minoseg-konferenciak, az ugyancsak evente 
szervezett budapesti vezetokepzes- es vezetesfejlesztes konferenciak, az Alapftvanyi es Maganiskolak Egyesiilete 
altal elinditott iskolaminosito program (ezek mindegyiket tamogatta a Soros alapftvany kozoktatas-fejlesztesi 
programja), az intezmenyi minosegbiztosltassal foglalkozo maganvallalkozasok szolgaltatasai irant tamadt egyre 
nagyobb erdeklodes, a minosegi berpotlek bevezetese az elozo kormanyzati ciklusban, az ertekeles es minoseg- 
biztositas kiemelt celkent valo megfogalmazasa a kozoktatas fejlesztesi strategiaja kiilonbdzd tervezeteiben, vala¬ 
mint a tema megjelenese az 1998-ban hivatalba lepett kormany programjaban es torvenymodositasi javaslataban. 

galmazodhat. Ezek lehetnek input elemek eppugy, mint folyamat- es output elemek. 
A programnak mindezekkel kapcsolatban konkret fejlesztesi lepeseket kell tartalmaz- 
nia, amelyek lehetnek peldaul uj szabalyozasi kezdemenyezesek, uj intezmenyek let- 
rehozasa vagy regiek atalakitasa, az erintett szereplok kompetenciajanak fejlesztese, 
eroforrasok biztositasa, erdekeltsegek es osztonzok megteremtese, a szereplok visel- 
kedesenek befolyasolasa szakmai kommunikacio utjan, szovetsegesek keresese es ha- 
sonlok. A tovabbiakban nehany peldan mutatjuk be, milyen jellegu fejleszto lepesek- 
ben erdemes gondolkodni. 

A bemenet-elemelskel kezdve mindenekelott a tanitast es tanulast meghatarozo tan- 
tervi programokra es tankonyvekre sziikseges figyelmet szentelni. A minoseg atfogo 
biztositasat celzo politikanak ez kiemelt teriilete kell, hogy legyen, hiszen ezek donto 
mertekben meghatarozzak az oktatas eredmenyesseget. A feladatot az teszi bonyo- 
lultta, hogy a modern oktatasi rendszerben gazdag tantervi program es tankonyvki- 
nalat all az intezmenyek rendelkezesere, amelyek a kozponti eloirasok tag keretei 
kozott sajat igenyeiknek megfeleloen valaszthatnak e kinalatbol. Ilyen korlilmenyek 
kozott ennek a input-elemnek a minosege nyilvan nehezebben biztosithato, mint az 
olyan hagyomanyos rendszerekben, ahol mindossze egyetlen kozponti program mi- 
nosegere kellett ligyelni. A tantervi programkinalat minosegenek biztositasa csak akleor 
lehetseges, ha megtortenik azoknak az alapveto kovetelmenyeknek a megfogalmaza- 
sa, amelyeknek minden program meg kell, hogy feleljen. A Nemzeti alaptanterv ezt a 
szerepet csak reszben tolti be, hiszen az ebben megfogalmazott kovetelmenyek kiza- 
rolag a kialakitando kepessegekre vagy az atadando ismeretekre vonatkoznak. Egyeb, 
a tantervi programok formai kovetelmenyeit tartalmazo standardok megfogalmaza- 
sara is sziikseg van, amelyek elofrnak peldaul olyan dolgokat, hogy minden tantervi 
programhoz megfelelo taneszkozoknek, l'rott vagy multimedias ismerethordozoknak, 
tanari kezkonyveknek, ertekelesi szempontoknak, tovabbkepzesi programoknak, a 
celcsoportokra vonatkozo informacioknak, esetleg bevalasi mutatoknak es egyeb 
hasonloknalc kell kapcsolodniuk. Azt a fajta gyakorlatot, hogy valaki leiil egy lroasz- 
tal melle es ott leirja azt, hogy mit milyen sorrendben es idotartamban kell tanitani, 
majd ezt elnevezi tantervnek, nyilvan nem lehet folytatni. 10 

A tantervi programok minosegenek biztositasahoz nelkiilozhetetlenek az olyan in- 
formaciok, amelyek ezek gyakorlati bevalasarol szolnak. Az iskolak es a pedagogusok 
ma ugy valasztanak tantervi programokat, hogy alig tudnak valamit arrol, hogy, va- 
jon egy-egy program milyen intezmenyi kornyezetben, milyen celcsoportok esete- 
ben, milyen modszertani kovetelmenyek betartasa mellett hatekony, milyen tanari 
kompetenciak es milyen eszkozok meglete eseten erdemes alkalmazni, illetve milyen 
egyeb fejleszto beavatkozasokat igenyel a sikeres alkalmazas. Az iskolak szamara fel- 
kinalt tantervi programok alkalmazasarol a programot valasztani keszulo pedagogu¬ 
sok szamara hozzaferheto nyilvanos ertekeleseknek kellene sziiletniuk. Mindez meg 


10 Erdemes itc is hangsulyozni a tanterv szo sokfele ertelmet. Ebben a szovegben a tantervi program fogalmat 
hasznalom, ami alatt termeszetesen nem kozponti jogi szabalyozo eszkozt, hanem a tan it as konkret helyi gya- 
korlatanak a kozvetlen megszervezeset segl'to szakmai eszkozt ertek. 

inkabb ervenyes a tankonyvekre, hiszen a tanitas es tanulas minoseget ezek minden- 
nel nagyobb mertekben befolyasoljak. Azt a mai helyzetet, hogy az uj tankonyvek oly 
modon kerulnek az iskolakba, hogy bevalasukrol felhasznaloik semmilyen informa- 
ciot nem kapnak, sokan ahhoz hasonlitjak, mintha a gyogyszereket kiprobalas es a 
mellekhatasok ismertetese nelkiil terjesztenek. A minosegbiztositas kiepiteset celzo 
fejlesztesi program egyik legfontosabb feladata ennek a helyzetnek a megvaltoztatasa. 

A kozoktatas fejlesztesere iranyulo programok gyakran felhivjak a figyelmet egy 
masik fontos bemeneti elem, a pedagogusok kepzese es tovabbkepzese fontossagara. 
Az azonban mar joval ritkabb, hogy az ezek minosegbiztositasat celzo torekveseknek 
is kiemelt figyelmet szenteljenek. A pedagogusok kepzese es tovabbkepzese tobb vo- 
natkozasban is kulcsszerepet jatszhat az oktatas minosegenek biztositasaban (pi. e 
keretek kozott lehet megtanulni a minoseg biztositasanalc technikait), itt azonban 
csak egy vonatkozast emeljiink ki: magan a pedagoguskepzesen es tovabbkepzesen 
beli.il is sziikseges a minosegbiztositas mechanizmusainak a megteremtese. 11 Igy pel- 
daul a tovabbkepzes eseteben folyamatos erofesziteseket kell tenni annak erdekeben, 
hogy a kepzes tartalma a pedagogusok szamara relevans legyen, elsosorban a kozok¬ 
tatas strategiai fejlesztesi celjait szolgalja, motivalo es dinamizalo hatassal legyen a 
pedagogusokra es igy tovabb. A Magyarorszagon letrejott pedagogus-tovabbkepzesi 
akkreditacios mechanizmus ebbol a szempontbol kiilonosen nagy figyelmet erdemel. 

Ami a folyamatelemeket illeti, ezek kozott a tanulas es tanitas intezmenyi szintu 
megszervezeset erdemes ktilon kiemelniink. A tanulas es tanitas minoseget alapveto- 
en meghatarozzak annak az intezmenyi kornyezetnek a jellemzoi, amelyben ezek 
zajlanak, es ez semmikeppen nem redukalhato a pedagogusok es a tanulok kozotti 
osztalytermi interakciokra. Amennyiben az iskolak szervezeti kornyezete ehhez nem 
ad batoritast, a legjobban felkesziilt pedagogusok sem kepesek onmagukban eredme- 
nyesebbe tenni a tanulas es a tanitas folyamatat. Olyan szervezeti kornyezet megte- 
remtesere van sziikseg, amely batoritja a kezdemenyezokeszseget, az eredmenyesebb 
tanitasi modszerek bevezeteset, az iskolahasznaloi igenyekre valo odafigyelest, a fo¬ 
lyamatos szakmai onreflexiot es megiijulasra valo torekvest. Az ilyen szervezeti kor¬ 
nyezet megteremtese ketsegteleniil az egyik legnagyobb hatasu eszkoz a minoseg biz- 
tositasara es fejlesztesere torekvok kezeben. Ezert kiemelt figyelmet kell szentelniink 
mindazon szervezeti es vezetesi jellemzok fejlesztesenek, amelyek az iskolakban a ta¬ 
nulas es a tanitas kornyezetet alkotjak. 

A szervezeti mukodes minosegenek biztositasa rendkiviil osszetett folyamat, amely- 
nek itt most csak egyetlen elemet emelnenk ki: az intezmenyertekelest. Ezen beliil is 
ket elemet erdemes hangsiilyozni: az egyik az intezmenyertekeles modszertananalc es 
eszkozeinek a fejlesztese, a masik pedig azoknak a garanciaknak a megteremtese, hogy 
a rendszeres vagy folyamatos intezmenyertekeles valoban beepiiljon a magyar kozolc- 
tatasba. 


11 Egy 1998 majusaban Budapcstcn tartott OECD szeminarium onallo temakent foglalkozotr a pedagogus to- 
vabbkepzes minosegbiztosftasaval ( Pedagogus-to vdbbkipzes: befektetes ajovobe, Pedagogus-tovabb kepzes i Mod- 
szertani es Informacios Kozpont, Pilisborosjeno, 1998, 99-117.o.) 

Az intezmenyertekeles modszereinek es eszkozeinek fejleszteseben az elmult evek- 
ben Magyarorszagon ketsegteleniil jelentos elorelepes tor tent, azonban a rendelke- 
zesre alio eszkozok ma is meglehetosen szegenyesek, es keves olyan felkesziilt szakerto 
van, aki ezeket az eszkozoket a gyakorlatban valoban alkalmazni tudja. Az intez¬ 
menyertekeles eszkoztaranak fejlesztese ezert az itt javasolt fejlesztesi programnak 
kiemelt eleme, beleertve ebbe az eszkozok alkalmazasahoz szukseges kompetencia 
fejleszteset is. E kompetencia persze nemcsak az ertekelesi standardok es eszkozok 
technikai ismeretet kell, hogy jelentse, hanem bizonyos viselkedesbeli jellemzok meg- 
letet is. Nevezetesen anriak a kepesseget, hogy az ertekelo olyan egyenrangu partner- 
segen alapulo kommunikativ viszonyt tudjon kialakitani az ertekelttel, amely nelklil 
eredmenyes es hosszu tavu hatassal biro ertekeles aligha kepzelheto el. A fejlesztest e 
teriileten komoly kutatasoknak kell megalapozniuk, emellett erdemes megragadni 
mindazokat az alkalmakat, amelyek e teriileten lehetove teszik a nemzetkozi know 
how behozatalat es hazai adaptalasatrSzukseges olyan kerdeseket tisztazni, mint pel- 
daul a belso onertekeles es a kiilso ertekeles egymashoz valo viszonya, a kiilso erteke- 
lesben a diagnosztizaloy a mindsito es a fejleszto elemek kapcsolata, vagy egy-egy 
ertekelo eszkoz eseteben az alkalmazas vart es nem kivant hatasai, 12 


Ami a rendszeres es magas szinvonalu intezmenyertekeles elterjesztesenek garanci- 
ait illeti, erdemes sokfele parhuzamos megoldasban gondolkodni. Az egyik ezek ko- 
ziil a kozoktatasi vezetok felkeszfteseben talalhato, amely a minoseg politikajanak 
megint csak kiemelt eleme. A vezetoi felkeszftest celzo programokkal szemben vila- 
gosan meg kell fogalmazni azt az igenyt, hogy tegyek egyertelmuve: az intezmenyi 
szintu onertekeles megszervezese a vezetoi szerep kiemelkedoen fontos eleme. Emel¬ 
lett a vezetokepzo programoktol elvarhato, hogy bocsassak a vezetok rendelkezesere 
mindazokat az eszkozoket, amelyekkel e feladatnak eleget tehetnek. Ez feltetele lehet 
a kozoktatasi vezetokepzo programok akkreditalasanak is. 

Emellett termeszetesen szukseg van az intezmenyertekelest vegzok felelossegenek 
pontosabb meghatarozasara is. A kozoktatas torvenyi szabalyozasa a fenntartok fel- 
adatava teszi az intezmenyek szakmai eredmenyessegenek ertekeleset, azonban ennek 
tartos elmulasztasa vagy teljesen szakszerutlen folytatasa nem jar semmilyen szankci- 
oval. A torvenyi szabalyozas meghatarozza az ertekelessel kapcsolatos allami felada- 
tokat, de azokat a szervezeti es intezmenyi garanciakat mar nem teremti meg, ame¬ 
lyek e feladatok eredmenyes ellatasahoz szuksegesek. 13 

Vegtil az allami feladatok kozott kiemelkedoen fontos az intezmenyertekeles alta- 
lanos standardjainak meghatarozasa. Erre az elmult evekben tobb orszagban is sor 
keru.lt: a legismertebb a mar idezett brit pelda. Az Egyesiilt Kiralysagban az intezme- 
nyeket ertekelo szakertok immar evek ota olyan, kozpontilag meghatarozott standar- 


12 E cekintetben kiemelt figyelmet erdeiiielnek az Europai Unio ujabb kezdemenyezesei (lasd: Evaluating 
Qiiality in School Education. A European Pilot Project, Final Report. Bruxelles, European Commission, June 
1999.) 

13 Az Orszagos Kozoktatasi Ertekelesi es Vizsgakozpont letrehozasa — amelyet a Kozoktatasi torveny 1999-es 
modositasanak terve kilatasba helyezett - lehetoseget ad ezen intezmenyi garanciak megteremtesere, de csak ak- 
kor, ha e szervezet modem ertekelesi es minosegbiztositasi filozoflat kovet, es emellett a pedagogus szakma bi- 
zalmat is elvezi. 

dole szerint vegzik, amelyeket alapos szakmai vitakat kovetoen tettek kozze. Ezek 
nemesak azt hatarozzak meg, hogy mi az, amire az intezmenyeket ertekelo szakertdk- 
nek figyelniuk kell, hanem az ertekelo beavatkozas alapveto normait is rogzitik. E 
normak koziil talan kettot erdemes itt megemliteni. Az egyik az ertekeles szakmai 
dialogusban valo vegzesenek normaja, ami azt jelenti, hogy az ertekelo olyan kom- 
munikativ kapcsolatban all az ertekelt intezmennyel, amely lehetove teszi szamara, 
hogy egyfajta facilitatorkent segitse hozza az intezmenyt ahhoz, hogy sajat maga tarja 
fel gyengesegeit es erossegeit es sajat maga vonja le az ebboi adodo kovetkezteteseket. 
A masik norma az ertekeles nyilvanossagara vonatkozik. Eszerint az ertekeles ered- 
menyeit megismerhetik az intezmeny hasznaloi is. 

Tovabblepve az output-elemekhez, ezzel kapcsolatban leggyakrabban a tanulma- 
nyi teljesitmenyek ertekelese es a vizsgarendszer jut esziinkbe, Ezzel osszefuggesben 
itt esupan arra a problemara szeretnenk utalni, amely a tanulmanyi teljesitmenyek 
ertekelesenek intezmenyertekelesi cel okra valo felhasznalasaval fiigg ossze. Az egyeni 
tanuloi teljesitmenyekbol valoban lehetseges az intezmeny eredmenyessegere kovet- 
keztetni, de ez esak akkor lehetseges, ha - amint arra mar utaltunk - a bozzdadott 
fo A tekett\i&)\d& vizsgalni, azaz a bemeneti teljesitmenyekrol is rendelkeziink adatokkal 
es ezeket tudjuk osszevetni a kimeneti teljesitmenyekkel. 

A tanulmanyi teljesitmenyek ertekelese es a vizsgarendszer mellett azonban mas 
kimeneti elemekre is erdemes gondolni, lgy kiilonosen a mar sokat emlegetett fo- 
gyasztoi velemenyekre vagy panaszokra. Azoknak a visszajelzeseknek az osszegyujtese 
es ertekelese, amelyeket a fogyasztok adnak a szolgaltatasok minosegerol, a minoseg 
biztositasanak ketsegteleniil egyik legnagyobb hatasu eszkoze. Az oktatas te rule ten 
ennek az eszkoznek az alkalmazasa kevesse elterjedt, holott ebben itt is igen nagy 
tartalekok rejlenek. Barki, aki oktatott mar olyan intezmenyi kornyezetben, ahol a 
fogyasztoi visszajelzes — igy peldaul a hallgatoi ertekeles - fontos szerepet jatszik a 
tanarok ertekeleseben megerositheti: keves olyan eszkoz van, ami ennel jobban sar- 
kalna az alapos felkesziilesre, a tanuloi motivaltsag felkeltesere vagy a tananyag rele- 
vanciajanak biztositasara. Mint mindenben, termeszetesen ebben is rejlenek koeka- 
zatok, de ha ezeknek tudataban vagyunk, akkor a pozitiv hatasok messze erosebbnek 
bizonyulnak, mint a negativak. A minosegbiztositas kiepiteset celzo fejlesztesi prog- 
ramnak ezert erdemes prioritaskent kezelnie az olyan intezmenyi feltetelek megte- 
remteset, amelyek garantaljak a sziilok, a diakok, az oktatasbol kikeriiloket alkalma- 
zok es mas fogyasztoi csoportok velemenyenek figyelembevetelet. 

Egy kiemelt eszkoz: a horizontdlis egyuttmukodes 

Vegiil meg egy olyan elemet emelnenk ki, amelynek a minosegbiztositas fejlesztesi 
programjan beliil erdemes kiemelt figyelmet adni: ez a horizontdlis egyiittmukddesben 
rejlo lehetosegek kihasznalasa. A horizontalis, azaz egyenek, intezmenyek, szakmai 
csoportok, helyi rendszerek vagy akar orszagok kozotti egyuttmukodesi kapcsolatok 
szinte mindig tartalmaznak olyan kolcsonos ertekelo, visszajelzo mozzanatokat, ame¬ 
lyek az egylittmukodesben resztvevoket sajat tevekenysegiik javitasara osztonzi. Eb- 

ben oriasi tartalekok rejlenek, amelyek mozgositasara a legkiilonbozobb eszkozok 
hasznalhatok fel (lgy peldaul kooperativ akciot feltetelezo palyazati kiirasok, a szak- 
makozi kapcsolatok erositeset osztonzo tamogatasok, a telepiileskozi egyuttmukodes 
kiilonbozo formainak erositese, az intezmenykozi kapcsolatokra epulo tovabbkepze- 
si vagy ertekelesi modszerek fejlesztese es lgy tovabb). A minosegbiztositas es mino- 
segfejlesztes programjanak egyik fontos eszkoze lehet tehat a horizontalis kapcsola¬ 
tok erositese a rendszer minden olyan pontjan, ahol ennek ertelme lehet. 

A horizontalis egyuttmukodes sajatos formajat alkotja a nemzetkozi egyuttmuko¬ 
des, amirol erdemes kiilon is nehany szot szolni. A nemzetkozi egyuttmukodesben 
sajatos tobblettartalekok vannak, amelyek a horizontalis egylittmukodesnek ezt a 
formajat foie emelik minden mas formanak. Ennek soran ugyanis nemcsak arra nyf- 
lik lehetosegiink, hogyamint arra mar utaltunk — atvegyiik mas orszagok tapaszta- 
latait es kiprobalt technikait, hanerxi megjelenik egy olyan tobbletertek is, amelyet 
semmi mas nem tud potolni. Ez a tobbletertek abban rejlik, hogy a masik kulturaval, 
a szamunkra ismeretlen de masutt nyilvanvalo modon bevalt szakmai megkozelite- 
sekkel valo talalkozasunk rakenyszerit benniinket arra, hogy rakerdezziink sajat gya- 
korlatunk addig magatol ertetodonek tekintett elemeire is. Ez a rakerdezes ravezethet 
benniinket arra, hogy ott is megprobaljunk a dolgokon javitani, ahol korabban nem 
is gondoltuk volna, hogy barmi javitasa szorul. 

A nemzetkozi egyiittmukodesen beliil egyre nagyobb sullyal jelenik meg az Euro- 
pai Unio keretein beliil megvalosulo egyuttmukodes. Ezert szamunkra kiilonosen 
fontos, hogy a minoseg kerdese az Unio oktataspolitikajaban is kiemelt figyelmet 
kap. A minosegi oktatas (quality education) fogalma megjelenik az Europai Uniorol 
szolo Szerzodesnek az oktatasra vonatkozo cikkelyeiben, amit sokan ugy ertelmez- 
nek, hogy az oktatas minosegenek javitasa ezzel bekeriilt azok koze a celok koze, 
amelyekkel kapcsolatban a kozossegnek joga van a tagorszagok iranyaba akciokat 
kezdemenyeznie. 14 Nem veletlen, hogy a Socrates programon beliil kozvetlen briisszeli 
iranyitassal folyo un. „kozos erdeklodesre szamot tarto oktataspolitikai kerdesek” c. 
alprogramban 15 a legtobb kezdemenyezes az oktatas minosegenek kerdesehez kap- 
csolodik, mint ahogy az sem, hogy az Unio es a tarsult orszagok oktatasi minisztere- 
inek 1998-as Pragai iilesen elhatarozott uj programok egyike eppen egy kozos euro¬ 
pai minosegindikator rendszer kidolgozasa. 16 

14 „A kozosseg tamogatast nyujt ahhoz, hogy minosegi oktatas jojjon letre.Az Europai Uniorol Szolo 
(Maastrichti) Szerzodes, 126. Cikkely. E cikkely „lehetove teszi majd a Bizottsag szamara, hogy konkret teve- 
kenyseget fejtsen ki kiilonfele intezkedesek elfogadasa reven, illetve olyan programok elpterjesztesevel, amelyek 
javithatjak az oktatas es szakkepzes szmvonalat.” (Leonce Bekemans — Athanassios Balodinos: Az oktatas, a szak- 
kepzes es a kultiira a Maastrichti Egyezmenyben, in: Zarandy Zoltan (szerk.), Europa az iskolaban - az iskola Eu- 
ropaban: Kezikonyv az oktatas Europai Dimenziojarpl, 199. o.) 

15 Socrates palyazati utmutato 1997, Europai Bizottsag, 1996 julius, 76. o. 

16 A megfogalmazott cel: „Whilst recognising that education was a matter of national competence, establishing 
a small number of key indicators or benchmarks to assist national evaluation of systems” (Conference of 
European Ministers of Education, Prague, 25-27 June 1998, Final Report) 



